(415) 
Ainz vint à la roïne, des euz forment larmie : 
« Dame », dist Varochiers, « por Dieu, le filz Marie, 
» Moult avons ci esté et du tens grant partie 
(Recto.) 55 » Richiers a non cis rois, si com j’oï conter, 
» .ij. anfanz a moult genz, nus ne porroit trouver 
» Plus biax an nule terre, si Pai oï conter : 
» Li uns est chevaliers, bien set armes porter, 
» L'autres est une fille, Sebile o le vis cler, 
60 » Il n’a plus bele dame jusqu’à la Rouge Mer. 
» Richiers li empereres la fist bien marier, 
» Car li rois l’a de France, Challemaine li ber, 
» Illa prist à moullier, à oissor et à per. » 
Quant Varochiers oï de l'hermite parler 
5 Et du roi Challemaine, Le tant fist à douter, 
La dame regarda, si l’a veü plorer : 
« Dame », dit Varochiers, « por Dieu, lessiez ester, 
» Por amor Looy le vos covient celer 
» Encui verez vostre oncle, or pensons de l’errer. » 
70 Looys et sa mere n'i ont plus arestu, 
Varochiers li viellarz, qui ot le poil chanu; 
Li lerres les conduist parmi le bois follu. 
Il ont tant esploitié et alé et venu 
Que la meson l'ermite ont devant els veü. 
75 Petite estoit entrée devant le mostier, ù 
A une fenestrele ot un maillet pandu. 
Varochiers vint avant, s'a du maillet feru ; 
Li hermites l'oï, qui disoit son salu 
Et devant son autel gisoit toz estandu. 
80 Li hermites se lieve tot droit en son estant; 
Quant il ot Puis ouvert, si regarda avant. 
Il a choisi la dame et Loï son enfant, 
(Verso.) Varochier le veillart, Grimoart le tirant, 
